בעקבות דמויות המופת

"לא תגורו מפני איש"

אילו שיעורים נפלאים העביר הרב. כמה אנשים באו לשוחח עמו, לשאול בעצתו, לבקש פסק הלכה, לבקש שיביא שלום בין אנשים שרבו. את כולם קיבל הרב בחום, באהבה, בשמחה, בסבלנות רבה.

גם כאשר ידע שהוא אמור ללכת לאיזה מקום, אבל באותו זמן הוא שוחח עם זוג שרבו בניהם, חשבו להיפרד. הרב עצר, לא עזב אותם. המשיך לדבר, לנסות להרגיע, לנסות להכניס את האהבה והשמחה לבית. הכל מתוך שלוות נפש, מתוך המון סבלנות. כאילו אף לא אחד מחכה לו.

לפתע שמע אבא (הרב גורן) מוזיקה הבוקעת מתוך אחד הפרקים של העיר. אבא נחרד. "לארגן מוזיקה של העיריה קח בליל שבת? חילול שבת ציבורי? על כך אסור לשתוק! מה יעשה אדם פרטי בביתו, או בחצר ביתו, איננו קובעים לו. אבל העיריה לא יכולה לחלל שבת ברבים. היא פוגעת הכבוד התורה, ובאוכלוסייה הדתית!

"אבל אבא" שאלתי. "היכן השלווה שלך? הסבלנות, אהבת כל אדם? למה דווקא כאן אתה לא מוכן לוותר?" שאלתי את אבא.

"על הכבוד שלי, אני יכול לוותר. את הזמן שלי, אני יכול להשקיע באנשים הזקוקים לי. להם אני מחויב לעזור בסבלנות אין קץ. אבל על כבוד התורה! על זה אינני רשאי לוותר. רק הקב"ה רשאי לוותר על כבודו. אני חייב כרב העיר לדאוג לכבוד התורה. שלא יחללו שבת בצורה כזאת!!!". מיד במוצאי שבת, התקשר אבא אל ראש העיר. "כיצד העיריה נותנת אישור לעשות מסיבה עם חילול שבת במקום כזה מרכזי? אני מבקש שתדאג שהדבר לא יחזור יותר!" אמר אבא נחרצות לראש העיר. "הסר דאגה מלבך, הדבר לא יחזור" הבטיח וקיים ראש העיר. אכן אבא על כבודו – מחל. על כבוד התורה – לא!

"